
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2012. gada 10. janvāra noteikumos Nr. 50 "Vietvārdu informācijas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ģeotelpiskās informācijas likuma 18. panta pirmā daļa un Valsts valodas likuma 18. panta piektā daļa.
1.2. Mērķis
Mērķa apraksts
Mazināt birokrātisko slogu atzinuma par vietvārda atbilstību šo noteikumu prasībām saņemšanai, kā arī noteikt prasības, kas jāievēro gadījumā, ja adresācijas objekta nosaukumā tiek iekļauts personas vārds un uzvārds.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašreiz noteikumi paredz, ka ekspertu atzinumu par vietvārda atbilstību šo noteikumu prasībām sniedz Valsts valodas centra Latviešu valodas ekspertu komisijas Vietvārdu apakškomisija, taču praksē tas rada apgrūtinājumu un nevajadzīgu birokrātisko slogu. Atsevišķas noteikumu prasības vietvārdu piešķīrējinstitūcijām lēmuma pieņemšanai par oficiāla vietvārda vai oficiāla paralēlnosaukuma piešķiršanu, vietvārda statusa maiņu vai rakstības formas precizēšanu mēdz nesamērīgi ierobežot pozitīva atzinuma saņemšanu, līdz ar to jānosaka gadījumi, kas ļautu šos kritērijus piemērot samērīgāk un pēc iespējas ievērojot privātpersonu tiesiskās intereses. Tāpat novērots, ka gadījumos, kad vēsturiski nozīmīgas un ievērojamas personas vārds un uzvārds tiek piešķirts adresācijas objektiem, lēmuma pieņēmējinstitūcija ne vienmēr pievērš pienācīgu uzmanību un izvērtē objekta atbilstību (piemēram, labiem tikumiem), tāpēc nepieciešami konkrēti nosacījumi, kas vietvārdu piešķīrējinstitūcijām šādos gadījumos jāņem vērā.
Problēmas un risinājumi
Problēmas apraksts
Pašreiz noteikumu 16. punkts paredz, ka ekspertu atzinumu par vietvārda atbilstību sagatavo Valsts valodas centra Latviešu valodas ekspertu komisijas Vietvārdu apakškomisija, taču praksē šāda prasība rada nesamērīgu birokrātisko slogu gan institūcijai, gan atzinuma pieprasītājam.
Risinājuma apraksts
Grozījumi noteikumu 16. punktā vienkāršotu atzinuma sagatavošanas un sniegšanas procesu, proti, turpmāk atzinumus sagatavotu Valsts valodas centra lingvisti – vietvārdu eksperti –, un tikai sarežģītākos vai specifiskos gadījumos, kad nepieciešama jautājuma padziļināta izpēte (vairākos aspektos), tas tiktu virzīts izskatīšanai Vietvārdu apakškomisijā
Problēmas apraksts
Noteikumu 16.1 punkts vietvārdu piešķīrējinstitūcijām nosaka pienākumu atzinuma saņemšanai iesniegt Valsts valodas centrā lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Prasība iesniegt lēmuma projektu ir birokrātisks slogs visām iesaistītajām institūcijām, tā ir nesamērīga un nevajadzīgi pagarina kopējo termiņu, kādā privātpersona nonāk pie gala lēmuma. Valsts valodas centram atzinuma sniegšanai nav nepieciešams vietvārdu piešķīrējinstitūcijas lēmuma projekts, – atzinuma sagatavošanai pietiktu ar būtisko informāciju, kas attiecas tieši uz vietvārda piešķiršanu. Nepieciešamības gadījumā Valsts valodas centrs var pieprasīt sniegt papildinformāciju, kas attiecas uz konkrēto pieprasījumu.
Risinājuma apraksts
Nolūkā mazināt birokrātisko slogu grozījumu 6. punkts paredz vietvārdu piešķīrējinstitūcijām iespēju ātrāk uzsākt saskaņošanas procesu, pirms lēmuma projekta sagatavošanas iesniedzot saskaņošanai Valsts valodas centrā pieteikumu par oficiālā vietvārda piešķiršanas, statusa maiņas vai rakstības formas precizēšanas priekšlikumu.
Problēmas apraksts
Līdz šim noteikumos nebija skaidri definēti principi, kas Valsts valodas centram jāievēro, izvērtējot oficiālā vietvārda un oficiālā paralēlnosaukuma, vietvārda statusa maiņas vai rakstības formas precizēšanas pamatotību un sniedzot par tiem atzinumus, lai nodrošinātu vienotu pieeju, kā arī ievērotu privātpersonu tiesības, un nereti lēmuma projektam netika pievienots argumentēts pamatojums oficiālā vietvārda un oficiālā paralēlnosaukuma, vietvārda statusa maiņas vai rakstības formas precizēšanai.
Risinājuma apraksts
Ar grozījumu 7. punktu noteikumi tiek papildināti ar jaunu II nodaļas 16.2 punktu, kas noteic, ka Valsts valodas centram, sniedzot atzinumus par vietvārdu atbilstību noteikumu prasībām, jāievēro gan vietvārdu veidošanas pamatprincipi, gan pēc iespējas samērīga pieeja starp vietvārdu attīstību un saglabāšanu un privātpersonu interešu ievērošanu.
Problēmas apraksts
Noteikumu 20. punktā minētas pašlaik neaktuālas administratīvi teritoriālā iedalījuma vienības – republikas pilsētas un apriņķi.
Risinājuma apraksts
Grozījumu 9. punkts piedāvā precizēt noteikumu 20. punkta redakciju atbilstoši spēkā esošajam teritoriālajam iedalījumam.
Problēmas apraksts
Ir mainījies noteikumu 23.2.2. apakšpunktā minētās iestādes statuss un precizēts tās nosaukums.
Risinājuma apraksts
Grozījumu 10. punkts piedāvā precizēt noteikumu 23.2.2. apakšpunkta redakciju atbilstoši aktuālajam valsts tiešās pārvaldes iestādes nosaukumam.
Problēmas apraksts
Atbilstoši Ministru kabineta 2024. gada 7. jūnija rīkojumam Nr. 446 "Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju" tika reorganizēta Klimata un enerģētikas ministrija un Vides aizsardzības un reģionālās attīstības ministrija un noteikts, ka ar 2024. gada 1. jūliju Klimata un enerģētikas ministrija no Vides aizsardzības un reģionālās attīstības ministrijas pārņem vides aizsardzības politikas jomu (izņemot dabas aizsardzības jomu).
Risinājuma apraksts
Grozījumu 11. punkts precizē noteikumu 23.3. apakšpunkta redakciju atbilstoši aktuālajam ministriju kompetenču sadalījumam.
Problēmas apraksts
Noteikumu 25. punktā minētas pašlaik neaktuālas administratīvi teritoriālā iedalījuma vienības – republikas pilsētas.
Risinājuma apraksts
Grozījumu 12. punkts piedāvā precizēt noteikumu 25. punkta redakciju atbilstoši spēkā esošajam teritoriālajam iedalījumam.
Problēmas apraksts
Noteikumu 29.4. apakšpunkts paredz, ka vietvārdu piešķīrējinstitūcija nav tiesīga pieņemt lēmumu par oficiāla vietvārda vai oficiāla paralēlnosaukuma piešķiršanu, vietvārda statusa maiņu vai rakstības formas precizēšanu, ja vietvārds ir iekļauts šo noteikumu 81.2. apakšpunktā minētajā ārvalstu vietvārdu tradicionālo un kultūrvēsturiski nozīmīgo atveidojumu sarakstā un tam ir piešķirts oficiāls statuss, bet neparedz šādu liegumu gadījumā, ja vietvārds ir iekļauts kādas pašvaldības veidotā vietējas nozīmes aizsargājamo vietvārdu sarakstā.
Risinājuma apraksts
Grozījumu 13. punkts piedāvā precizēt noteikumu 29.4. apakšpunkta redakciju, normas tvērumā iekļaujot arī pašvaldību veidotos vietējas nozīmes aizsargājamo vietvārdu sarakstus.
Problēmas apraksts
Noteikumi pašreizējā redakcijā neparedz principus, kas vietvārdu piešķīrējinstitūcijām būtu jāievēro, adresācijas objekta nosaukumā iekļaujot personas vārdu un uzvārdu, kā rezultātā ievērojamu un vēsturiski nozīmīgu personu vārdi un uzvārdi tiek piešķirti tādiem adresācijas objektiem, kas ir vizuāli un / vai tehniski neapmierinošā stāvoklī vai arī atrodas neatbilstošā vietā (piemēram, apdzīvotas vietas nomalē, degradētā apkaimē vai teritorijā u. tml.) un tādējādi neatbilst labiem tikumiem – šāda rīcība var tikt un arī tiek interpretēta kā necieņas izrādīšana pret personu, kuras vārdā objekts tiek nosaukts un raisa sabiedrības neizpratni un sašutumu. Valsts valodas centra kompetencē neietilpst telpiskās vides atbilstības izvērtēšana piešķiramajam vietvārdam un centra eksperti šo aspektu nevērtē, taču centrs vairākkārt ir saņēmis dažādu privātpersonu sūdzības par šādiem gadījumiem, kas liecina par to, ka nepieciešams nostiprināt vietvārdu piešķīrējinstitūcijas pienākumu lēmuma pieņemšanas procesā vērtēt arī šo aspektu.
Risinājuma apraksts
Grozījumu 16. punktā iekļautā noteikumu 37.1.3. punkta norma paredz noteikt pienākumu vietvārdu piešķīrējinstitūcijām pirms priekšlikuma iesniegšanas saskaņošanai Valsts valodas centrā izvērtēt adresācijas objekta vizuālā izskata un stāvokļa dabā atbilstību labiem tikumiem vai arī ieplānot pasākumus adresācijas objekta nepilnību novēršanai.
Problēmas apraksts
Noteikumu 72.2.1. apakšpunkts paredz, ka ģeogrāfiskā objekta nosaukumi ir juridiski identi, ja to rakstībā ir atšķirības, kas izriet no dažādu laikposmu pareizrakstības normām un rakstības tradīcijām, bet neiekļauj atšķirības, kas izriet no citvalodu īpašvārdu atveides normām, kurām arī laika gaitā ir raksturīga mainība un attīstība. Tomēr no vietvārdu aizsardzības viedokļa ir svarīgi saglabāt ģeogrāfiskā objekta nosaukumu juridisko identitāti arī šādos gadījumos.
Risinājuma apraksts
Grozījumu 17. punkts piedāvā precizēt noteikumu 72.2.1. apakšpunkta redakciju, normas tvērumā iekļauto uzskatījumu papildinot ar citvalodu īpašvārdu atveides normām.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nekustamo īpašumu īpašnieki
Ietekmes apraksts
Grozījumiem ir labvēlīga ietekme, jo tiek paplašinātas īpašnieku tiesības mainīt sava īpašuma nosaukumu.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Kultūras ministrija
Satiksmes ministrija
Viedās administrācijas un reģionālās attīstības ministrija
Zemkopības ministrija
Latvijas Ģeotelpiskās informācijas aģentūra
Valsts valodas centrs
Klimata un enerģētikas ministrija
pašvaldības, valstspilsētu pašvaldības vai plānošanas reģioni
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Atzinumus sagatavos Valsts valodas centra eksperti, Vietvārdu apakškomisijā vēršoties tikai sarežģītos gadījumos, kad nepieciešama jautājuma padziļināta izpēte (vairākos aspektos). Centrs pēc noklusējuma saskaņos noteikumu prasībām atbilstošus lēmumprojektus.

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Plānots vienkāršot procesu, ieviešot atzinuma pieprasījuma veidlapu, lai vietvārdu piešķīrējinstitūcijas varētu pieprasīt atzinumu pirms lēmumprojekta sagatavošanas. Tādējādi tiks paātrināts vietvārdu noteikšanas, maiņas vai precizēšanas process un mazināts birokrātiskais slogs (gan centrā, gan vietvārdu piešķīrējinstitūcijās).

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

